Hollywood Forever Cemetery

Hollywood Forever Cemetery, alkuperäiseltä nimeltään Hollywood Memorial Park Cemetery (1899–1998) on yksi vanhimmista hautausmaista Los Angelesissa Kaliforniassa. Hautausmaa sijaitsee osoitteessa 6000 Santa Monica Boulevard Hollywoodin kaupunginosassa lähellä Paramount Picturesin studioita. Haudattujen joukossa on monia merkittäviä ja kuuluisia henkilöitä viihdeteollisuudesta ja Los Angelesin historiasta. Hautausmaa järjestää myös monia tapahtumia.

Hollywood Forever on rekisteröity Yhdysvaltain National Register of Historic Places -rekisteriin, ja hautausmaa on myös listattu Yhdysvaltojen historiallisiin paikkoihin.

Historia
Perustaminen
Hollywoodin vanhin Hollywood Forever -hautausmaa perustettiin vuonna 1899 nimellä Hollywood Memorial Park sadan eekkerin (0,40 km²) alueelle. Hollywood Foreverin perusti tuotekehittäjä Isaac Lankershim ja tämän vävy Isaac Van Nuys. Hautausmaa myytiin isoissa osissa Paramount Picturesille, joka RKO Picturesin kanssa oli ostanut 40 eekkeriä (160 000 m²) vuonna 1920. Osa alueesta varattiin Beth Olamin hautausmaalle (Beth Olam Cemetery), joka on juutalaisten oma hautausalue. Beth Olamiin on haudattu ihmisiä Los Angelesin juutalaisyhteistöstä.

Johtajana rikollinen Jules Roth
Vuonna 1939 tuomittu rikollinen Jules Roth (vapautettiin San Quentinin vankilasta vuonna 1937; oli istunut viisi vuotta petoksesta,http://www.findadeath.com/Deceased/r/roth/roth.htm  1900–1998) osti hautausmaan. Alun perin hän oli tullut käymään hautausmaalla vanhempiensa haudoilla vankilasta vapauduttuaan. Parin vuoden kuluessa Roth oli saanut ostettua hautausmaan sen johtajilta. Hän käytti hautausmaan rahavaroja maksaakseen omia ylellisyyksiään ja antoi hautausmaan rappeutua. Hän myös sulki hautausmaan rodullisilta vähemmistöiltä. Esimerkiksi Roth kielsi näyttelijä Hattie McDanielia hautaamasta Hollywood Foreveriin vuonna 1952, vaikka Hollywood Foreverin maahan siunaaminen olisi ollut McDanielin viimeinen toive. Selvitäkseen verolaskuista Rothin piti myydä osa hautausmaan rakennuksista Santa Monica Boulevardin varrelta. Rakennuksista sittemmin tuli varaosakauppa ja pesula. Roth myös myi alkuperäisen sisäänkäynnin. Hän ei koskaan korjannut kattoja tai maanjäristyksien aiheuttamia vahinkoja mausoleumeissa ja kryptissa. Nuoriso pääsi myös vandalisoimaan hautausmaata. He pitivät esimerkiksi juhlia hauta-alueilla. Vainajien omaiset järkyttyivät näistä vandalismihuhuista ja vaativat, että heidän omaisensa pitäisi siirtää muihin hautausmaihin. Hautausmaa teki tähän aikaan enemmän rahaa kaivamalla vainajia ylös ja siirtääkseen heitä muualle kuin hautaamisesta. Vuoteen 1997 mennessä Roth oli konkurssissa ja oli velkaa miljoonia hautausmaalle. Roth kuoli 97-vuotiaana 4. tammikuuta vuonna 1998 keuhkokuumeesta kehittyneeseen hypotermiaan.http://www.findadeath.com/Deceased/r/roth/grave.jpg  Roth omisti Hollywood Foreverin melkein 60 vuotta, ja hänet haudattiin omalle hautausmaalleen. Kalifornian osavaltio kielsi hautausmaata myymästä enää sen jäljellä olevia alueita.http://www.nytimes.com/1997/12/11/us/los-angeles-journal-cemetery-to-the-stars-wins-a-court-reprieve.html

Uusi aika hautausmaalle
Konkurssi aiheutti melkein hautausmaan lopullisen sulkemisen, mutta sen pelasti Tyler ja Brent Cassity, jotka omistivat Missourissa hautaustoimiston. Cassityt ostivat silloisen 62 eekkerin (250 000 m²) kokoisen hautausmaan 375 000 dollarilla entisen omistajan Rothin kuoleman jälkeen 1998. He nimesivät hautausmaan uudelleen Hollywood Forever Cemeteryksi Hollywood Memorial Park Cemeterystä. Cassityt alkoivat entistää, remontoida ja laajentamalla hautausmaata, johon he investoivat miljoonia dollareita. He uusivat maan, alkoivat tarjoamaan dokumentteja kuuluisista haudatuista ja järjestämään kierroksia hautausmaalla.http://www.tabletmag.com/arts-and-culture/78893/burial-plots/

Vuodesta 2002 Hollywood Foreverin hautausmaalla on järjestetty Cinespia-nimistä elokuvajuhlaa. Cinespia järjestetään kesälauantaisin, jolloin hyvinkin 3000 ihmistä kertyy. Elokuvafanit tulevat rantatuolien, huopien ja eväiden kanssa katsomaan elokuvia, joita heijastetaan valkoisen marmorimausoleumin seinältä.http://articles.latimes.com/2011/aug/12/entertainment/la-et-guidefeature-20110812 Hautausmaalla järjestetään myös musiikkitapahtumia. Muun muassa alternative rock -yhtye The Flaming Lips on tehnyt kaksi keikkaa Hollywood Foreverissa 14. ja 15. kesäkuuta 2011.http://latimesblogs.latimes.com/music_blog/2011/05/flaming-lips-hollywood-forever-cemetary-gigs-to-go-sale-this-friday.html

Populaarikulttuurissa
Hollywood Foreverista on tehty dokumentti The Young and the Dead vuonna 2000.http://www.imdb.com/title/tt0259747/ Televisiosarjan 90210 jaksossa "Hollywood Forever" (2008) sijoittui Hollywood Foreverin hautausmaalle. Yksi elokuvan Ystävänpäivä (2010) kohtaus sijoittuu Hollywood Foreveriin.

Tim Powersin fantasiaromaanissa Expiration Date (1996) yhdessä luvussa oltiin Hollywood Foreverissa.

Kuuluisia haudattuja
 Nimi  Elinvuodet  Ammatti / Muuta Don Adams  1923–2005  Näyttelijä ja koomikko Renée Adorée  1898–1933  Näyttelijä Agnes Ayres  1898–1940  Näyttelijä Richard Blackwell  1922–2008  Muotikriitikko Mel Blanc  1908–1989  Ääninäyttelijä Coral Browne  1913–1991  Näyttelijä Edward Bunker  1933–2005  Näyttelijä Louis Calhern  1895–1956  Näyttelijä Al Christie  1881–1951  Ohjaaja, tuottaja ja käsikirjoittaja Charles Christie  1880–1955  Elokuvastudion omistaja Lana Clarkson  1962–2003  Näyttelijä Harry Cohn  1891–1958  Columbia Picturesin perustaja ja johtaja Cornelius Cole  1822–1924  Republikaanipoliitikko ja senaattori Cass Daley  1915–1975  Näyttelijä, komedienne ja laulaja Joe Dassin  1938–1980  Muusikko Marion Davies  1897–1961  Näyttelijä Cecil B. DeMille  1881–1959  Ohjaaja ja tuottaja Nelson Eddy  1901–1967  Näyttelijä ja laulaja Douglas Fairbanks  1883–1939  Näyttelijä Douglas Fairbanks, Jr.  1909–2000  Näyttelijä Peter Finch  1916–1976  Näyttelijä Victor Fleming  1889–1949  Ohjaaja Kathleen Freeman  1919–2001  Näyttelijä Ed Gardner  1901–1963  Näyttelijä ja koomikko Janet Gaynor  1906–1984  Näyttelijä ja taidemaalari Carmelita Geraghty  1901–1966  Näyttelijä Estelle Getty  1923–2008  Näyttelijä George Harrison  1943–2001  Muusikko / Krematoitiin täällä; tuhkat siroteltiin Ganges-jokeen. Mildred Harris  1901–1944  Näyttelijä Woody Herman  1913–1987  Muusikko John Huston  1906–1987  Ohjaaja ja käsikirjoittaja Bronisław Kaper  1902–1983  Säveltäjä Erich Wolfgang Korngold  1897–1957  Säveltäjä Don LaFontaine  1940–2008  Ääninäyttelijä Jesse L. Lasky  1880–1958  Elokuvatuottaja ja elokuvastudio Famous Players-Laskyn perustaja (myöhemmin Paramount Pictures) Florence Lawrence  1886–1938  Näyttelijä Peter Lorre  1904–1964  Näyttelijä Jayne Mansfield  1933–1967  Näyttelijä / Hänellä on muistohauta; hänet on haudattu Fairviewin hautausmaalle Pen Argyliin, Pennsylvaniaan. Tully Marshall  1864–1943  Näyttelijä, tuottaja ja ohjaaja Hattie McDaniel  1895–1952  Näyttelijä / Hänellä on muistohauta; hänet on haudattu Angelus-Rosedalen hautausmaalle Los Angelesiin. Adolphe Menjou  1890–1963  Näyttelijä Arthur Charles Miller  1895–1970  Elokuvaaja Paul Muni  1895–1967  Näyttelijä Dudley Nichols  1895–1960  Käsikirjoittaja Maila Nurmi  1922–2008  Näyttelijä Eleanor Powell  1912–1982  Tanssija ja näyttelijä Tyrone Power  1914–1958  Näyttelijä Dee Dee Ramone  1951–2002  Muusikko ja Ramones-yhtyeen basisti Johnny Ramone  1948–2004  Muusikko ja Ramones-yhtyeen kitaristi Nelson Riddle  1921–1985  Muusikko ja säveltäjä Harold Rosson  1895–1988  Elokuvaaja Joseph Schildkraut  1896–1964  Näyttelijä Ann Sheridan  1915–1967  Näyttelijä Benjamin "Bugsy" Siegel  1906–1947  Gangsteri Yma Sumac  1922–2008  Laulaja ja näyttelijä Natasha Shneider  1956–2008  Muusikko ja näyttelijä Norma Talmadge  1894–1957  Näyttelijä Natalie Talmadge  1896–1969  Näyttelijä Constance Talmadge  1898–1973  Näyttelijä William Desmond Taylor  1872–1922  Ohjaaja Gregg Toland  1904–1948  Elokuvaaja Edgar G. Ulmer  1904–1972  Näyttelijä Rudolph Valentino  1895–1926  Näyttelijä Clifton Webb  1889–1966  Näyttelijä Fay Wray  1907–2004  Näyttelijä Victor Young  1900–1956  Säveltäjä

Galleria

Lähteet

Aiheesta muualla

Hollywood Foreverin hautausmaan viralliset sivut 
Hollywood Foreverin kierrokset 
Hollywood Forever Seeing Starsissa 
Hollywood Forever Cemetery Find a Graven sivustoilla 
Cinespian sivut  

Luokka:Los Angelesin hautausmaat
Luokka:National Register of Historic Places -kohteet Los Angelesissa